text: Bil bragede ind i mur i Vojens 
  21 januar 2015 kl. 05.11
  En 37 årig mand er blevet kørt på sygehuset efter et solo uheld natten til onsdag. Hans tilstand er ukendt.
  Et højt brag fik natten til onsdag borgere i Vojens til at ringe til politiet
  Det viser sig, at det var lyden af en bil, der bragede ind i en mur, oplyser Syd- og Sønderjyllands Politi.
  -Klokken 03.12 får vi en anmeldelse om et solouheld, hvor en bil er kørt ind i en mur på Østergade i Vojens. Manden i bilen er blevet kørt på sygehuset. Han er kommet alvorligt til skade, men vi kender ikke hans tilstand, siger vagtchef Søren Strægaard.
  Politiet har fundet forskellige ting i bilen, der peger på, at det var en 37-årig udenlandsk mand - formentlig fra Slovenien - der sad bag rattet.
  Da han var den eneste i bilen, var det borgere i nærheden, der gjorde politiet opmærksom på trafikuheldet.
  -Der lyder et brag, og det får vidner til at ringe ind. Han er kørt ind gennem en have og ind i muren på en tandlægeklinik, siger vagtchefen.
  